Matcha

Antioksüdandid

Matcha rohelises tees on väga rohkelt antioksüdante. Antioksüdandid on toitained ja ensüümid, mis võitlevad UV-kiirguse negatiivse mõju vastu ning kaitsevad haiguste eest. Ühes tassis matcha tees on viis korda rohkem antioksüdante kui üheski teises toiduaines.

L-teaniin

Matcha's sisalduv kofeiin toimib koostöös aminohappe L-teaniiniga, mis tagab kuni kuuetunnise energialaengu ilma selliste kõrvalmõjudeta nagu ärevus ja kofeiinivärinad.
Lisaks energia saamisele võib matcha't juua ka rahustaval eesmärgil. Üle tuhande aasta on Hiina taoistid ja Jaapani buda mungad kasutanud matcha rohelist teed meditatsiooniks ning puhkamiseks, samal ajal virgel olles. L-teaniin on ideaalne kontsentreerumiseks ja meditatsiooniks.
L-teaniini kõrvalmõjuks on ka dopamiini ja serotoniini tootmine. Need kaks ainet parandavad tuju, mälu ja aitavad keskenduda.

Klorofüll

Matcha tee joomist on seostatud ka ainevahetuse kiirenemisega ning matcha aitab kehal neli korda kiiremini rasvu põletada. Erinevalt enamikust kaalulangetamisviisidest ei ole matcha'l tuvastatud mitte ühtegi klassikalist kõrvalmõju nagu kiirenenud südametöö või kõrgenenud vererõhk.
Matcha aitab keha jääkidest puhastada. Kolm nädalat enne matcha teelehtede korjamist kaetakse need päikesevalguse eest. See põhjustab taimes klorofülli suurenenud tootmise, mis annab teele erkrohelise värvuse.

A- ja C-vitamiin, raud, kaltsium, mageneesium

Matcha tugevdab organismi immuunsüsteemi ning toimib antibiootiliste omadustega tänu A- ja C-vitamiini, raua- ja kaltsiumisisaldusele.

Traditsiooniline

Olenevalt sellest, kas soovitakse valmistada lahjemat teed (濃茶 koicha) või kangemat teed (薄茶usucha), võetakse teetoosist (棗 natsume) bambuslusikaga (茶杓 chashaku) umbes kaks kuni neli grammi matcha't ning asetatakse teetassi (茶碗 chawan) ja valatakse üle umbes 60–80 ml kuuma (70–85 °C), kuid mitte keeva veega. Seejärel vispeldatakse segu bambusvispliga (茶筅 chasen) kuni vajaliku konsistentsi saavutamiseni. Kuna matcha võib tunduda mõru, pakutakse selle juurde enne jooma asumist traditsioonilist maiustust (和菓子 wagashi). 

Teised kasutusviisid

Matcha rohelise tee pulbrit kasutatakse ka küpsetistes rohelise värvi saavutamiseks ning smuutides ja piimajookides.

Ajalugu

Esimene teade tee joomisest Jaapanis oli 9. sajandil, kui buda munk serveeris teed Saga keisrile. Sellele järgnes tee populaarsus ülikute seas. 12. sajandil jõudis Jaapanisse teevalmistamise viis nimega tencha. See kujutas endast kuuma vee valamist tassi, milles oli jahvatatud roheline tee, mis seejärel õrnalt vahule klopiti. Mungakloostrid hakkasid seda teed kasutama rituaalides ning sellest arenes edasi teetseremoonia, mis sai Jaapani kultuurist osaks.

Tseremoniaalklass

Tseremoniaalklassi matcha teed on Jaapani teetseremooniatel joodud sajandeid. See on kõige kõrgema klassi ja kvaliteediga roheline tee. Sellesse klassi kuuluv matcha on erkroheline, väga maheda maitsega ja äärmiselt peene tekstuuriga. See on valmistatud noortest teelehtedest, millest on varred ja väädid eemaldatud. Lehed jahvatatakse kiviveskis. Tänu erilisele värvile on see kergesti eristatav teistest teedest.
Tseremoniaalklassi matcha'st valmistatakse peamiselt teed. Pulber ja kuum vesi segatakse vispli abil ning jook on mõeldud kohe tarvitamiseks. Nii nagu ka Jaapani teetseremoonias ei lisata tseremoniaalklassi matcha teele suhkrut ega muid magusaineid.

Kulinaarklass

Kulinaarklassi matcha't kasutatakse peamiselt toitude valmistamisel ja küpsetistes. Kulinaarne matcha sobib ka tee valmistamiseks, kuid selle maitse on tseremoniaalklassi matcha'st tunduvalt erinev. Kulinaarne matcha peaks lõhnama värskelt ja natuke muruselt. Värvilt on see vähem roheline, kui tseremoniaal-matcha. See ei ole ilmtingimata madalama klassi toode, selle valmistamise meetodid on lihtsalt teistsugused ja sellel on teistsugused omadused.
Kulinaarne matcha on mõeldud kasutamiseks koos teiste toiduainetega ning sellest saab edukalt valmistada mitmesuguseid toite ja jooke. Selle maitse on tugevam ja konkreetsem, natuke mõrkjam, ning sobib suurepäraselt rohelise tee latedesse, matcha-smuutidesse ning rohelise teega maitsestatud küpsetistesse. Kõige paremini maitseb see koos magusaine või piimaga.

Teetseremoonia

Jaapani kultuuris on matcha roheline tee palju enamat kui lihtsalt jook. Teetseremoonia on traditsioonilise Jaapani kultuuri osaks olnud sajandeid. See väärtustab käesolevas hetkes olemise väärtust ja meelerahu.
Külalised kogunevad ruumis, mille läbiviija teishu on selleks ette valmistanud. Olenevalt teetseremooniast võidakse tee juurde pakkuda maiustusi või isegi kolmekäigulist söögikorda.
Teishu valmistab ette teevalmistamise tarvikud, puhastades need hoolikalt, ning lisab graatsiliselt ühisesse teetassi üks kuni kolm lusikatäit matcha-pulbrit külalise kohta. Teetseremoonial kasutatakse tseremoniaalklassi matcha rohelist teed. Kui tee on valmis, võtab iga külaline tassist sõõmu. Teetseremoonia lõpetatakse alati kummardusega.